stanford-oval/wikipedia huggingface dataset:
หม่อมเจ้าฑิฆัมพร ยุคล
พระประวัติ

หม่อมเจ้าฑิฆัมพร ยุคล มีพระนามลำลองว่า ท่านชายเม็ดบัว ประสูติเมื่อวันที่ 9 กรกฎาคม พ.ศ. 2494 เป็นโอรสในพลตรีพระเจ้าวรวงศ์เธอ พระองค์เจ้าเฉลิมพลทิฆัมพร กับบัวทอง ไตลังคะ ผู้ทรงคุณวุฒิด้านนาฏศิลป์ไทย เป็นนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว มีพระเชษฐาร่วมพระบิดาที่สำคัญหนึ่งองค์คือ พระวรวงศ์เธอ พระองค์เจ้าเฉลิมศึกยุคล  ได้รับประทานพระนาม "ฑิฆัมพร" จากพระเจ้าวรวงศ์เธอ พระองค์เจ้าเฉลิมเขตรมงคล
เมื่อครั้งทรงพระเยาว์ หม่อมเจ้าฑิฆัมพร ยุคล ทรงเข้ารับการศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตร
กรณียกิจ

หม่อมเจ้าฑิฆัมพร ยุคล ทรงร่วมในพระราชพิธีต่าง ๆ และเสด็จแทนพระองค์อยู่บ่อยครั้ง รวมถึงได้รับเชิญเป็นองค์ประธานและร่วมงานต่าง ๆ
ในพระราชพิธีบรมราชาภิเษก พุทธศักราช 2562 หม่อมเจ้าทิฆัมพรทรงเป็นหนึ่งในผู้ถวายพระเต้าน้ำอภิเษกแด่พระบาทสมเด็จพระวชิรเกล้าเจ้าอยู่หัว ในระหว่างการสรงมุรธาภิเษก โดยหม่อมเจ้าฑิฆัมพร ยุคล ถวายบังคม 3 ครั้ง แล้วเสด็จขึ้นมณฑปพระกระยาสนาน แล้วทูลเกล้าฯ ถวายพระเต้าน้ำอภิเษกต่าง ๆ รวม 22 พระเต้า พระราชพิธีบรมราชาภิเษก พุทธศักราช 2562
ในวันที่ 5 กรกฎาคม พุทธศักราช 2563 เวลา 18 นาฬิกา 10 นาที พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้ หม่อมเจ้าฑิฆัมพร ยุคล เสด็จแทนพระองค์ ไปทรงจุดเทียนพรรษา ที่ทรงพระราชอุทิศถวายเป็นพุทธบูชา แด่พระพุทธรูปสำคัญที่ประดิษฐาน ณ พระศรีรัตนเจดีย์, หอศาสตราคม ในพระบรมมหาราชวัง และพระที่นั่งพุทไธสวรรย์ พิพิธภัณฑสถานแห่งชาติพระนคร เนื่องในวันอาสาฬหบูชา และเทศกาลวันเข้าพรรษา 2563 เพื่อน้อมรำลึกถึง องค์สมเด็จพระสัมมาสัมพุทธเจ้า ผู้เป็นสัมมาสัมพุทธะ คือเป็นพระพุทธเจ้า ผู้สามารถแสดงสิ่งที่ตรัสรู้ ให้ผู้อื่นรู้ตาม ด้วยการแสดงธรรมเป็นครั้งแรก ซึ่งเป็นพระสูตรแรกที่พระพุทธองค์ทรงแสดงขึ้นในโลก ประกอบด้วยหลักธรรมสำคัญ คือ สิ่งไม่ควรเสพสองอย่าง, มัชฌิมาปฏิปทา และอริยสัจสี่ จึงเป็นหลักธรรมปฏิบัติ ให้กับพุทธศาสนิกชน เพื่อการดำรงชีวิตอย่างไม่ประมาท
นอกจากนี้ หม่อมเจ้าฑิฆัมพร ยุคล ยังได้รับพระกรุณาธิคุณจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ให้เสด็จแทนพระองค์ไปในวโรกาสต่างๆ อาทิ
วันที่ 23 ธันวาคม พ.ศ. 2561 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงโปรดให้หม่อมเจ้า ฑิฆัมพร ยุคล เสด็จแทนพระองค์ในการฌาปนกิจศพนายวรุฒ วรธรรม ที่เมรุวัดลัฏฐิวัน จังหวัดเชียงใหม่
วันที่ 13 สิงหาคม พ.ศ. 2563 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้ หม่อมเจ้าฑิฆัมพร ยุคล เสด็จแทนพระองค์ไปยังหอศิลป์สมเด็จพระนางเจ้าสิริกิติ์ พระบรมราชินีนาถ ทรงเปิดนิทรรศการจิตรกรรมบัวหลวง ครั้งที่ 42
วันที่ 3 ธันวาคม พ.ศ. 2563 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้ หม่อมเจ้าฑิฆัมพร ยุคล เป็นผู้แทนพระองค์เปิดงานเกษตรกำแพงแสน ครั้งที่ 24 ในวันพฤหัสบดีที่ 3 ธันวาคม 2563 ภายใต้ Theme ในการจัดงาน คือ “KU เฮ้ว เฮ้ว”
ชีวิตส่วนองค์

หม่อมเจ้าฑิฆัมพร ยุคล เสกสมรสกับเปรมศิริ เทพหัสดิน ณ อยุธยา และหม่อมมาลินี ยุคล ณ อยุธยา (พิศาลสารกิจ) มีโอรส 1 คน คือ
หม่อมราชวงศ์ทิตตาทร ยุคล
นอกจากนี้หม่อมเจ้าฑิฆัมพร ยุคล ยังทรงมีความเชี่ยวชาญในการทำอาหาร ไม่ว่าจะเป็นอาหารไทย อาหารตะวันตก และยังร่วมเป็นพิธีกรพิเศษในรายการ FOOD PRINCE: เที่ยวกับลิง กินกับเจ้า ในระหว่าง พ.ศ. 2555-2556 กับ เมทนี บุรณศิริ อีกด้วย รวมถึงได้รับเชิญไปเป็นวิทยากรบรรยายพิเศษเรื่องการทำอาหารให้แก่สถาบันการศึกษาต่าง ๆ ทั้งในและต่างประเทศ
พระเกียรติยศ

| ธรรมเนียมพระยศของ หม่อมเจ้าฑิฆัมพร ยุคล |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
ลำดับโปเจียม: 21
พระเกียรติยศ > เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2562 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
ทรงคล้ายทรงกลมแบนข้าง

ทรงคล้ายทรงกลมแบนข้าง
ทรงคล้ายทรงกลมแบนข้าง (อังกฤษ: prolate spheroid) เป็นทรงคล้ายทรงกลมที่มีแกนเชิงขั้วยาวกว่าเส้นผ่านศูนย์กลางบริเวณเส้นศูนย์สูตร ซึ่งมีลักษณะแตกต่างจากทรงคล้ายทรงกลมแบนขั้ว
สมบัติ

ทรงคล้ายทรงกลมแบนข้างมีพื้นที่ผิว หาได้จากสูตร
โดยที่  o\!\varepsilon =\arccos \left({\frac {a}{b}}\right) คือ ความเยื้องศูนย์กลางเชิงมุมของทรงรี  e=\sin(o\!\varepsilon ) คือ ค่าความเยื้องศูนย์กลางเดิมของรูป  b คือ รัศมีบริเวณขั้ว และ  a คือ รัศมีบริเวณเส้นศูนย์สูตร
ปริมาตรของทรงกลมแบนข้างสามารถคำนวณได้จากสูตร  V={\frac {4}{3}}\pi a^{2}b
ท่าอากาศยานลำปาง

ท่าอากาศยานลำปาง หรือ สนามบินลำปาง  (อังกฤษ: Lampang Airport) สนามบินตั้งอยู่ที่ อำเภอเมืองลำปาง จังหวัดลำปาง มีอาคารผู้โดยสารหนึ่งหลัง รองรับเครื่องบินโบอิ้ง 737 หรือ เครื่องบินที่มีขนาดเล็กกว่านั้น
สถานที่ตั้ง

ท่าอากาศยานลำปาง ตั้งอยู่เลขที่ 175 ถนนสนามบิน 1 ตำบลพระบาท อำเภอเมือง จังหวัดลำปาง มีพื้นที่ทั้งหมด 509 ไร่ 72 ตารางวา อยู่สูงกว่าระดับน้ำทะเล 809 ฟุต หรือ 247 เมตร มีพิกัดทางภูมิศาสตร์ ณ ละติจูดที่ 18 องศา 16 ลิปดา 22 ฟิลิปดาเหนือ ลองติจูดที่ 99 องศา 30 ลิปดา 24 ฟิลิปดาตะวันออก
ประวัติท่าอากาศยานลำปาง

| ปี | เหตุการณ์ที่สำคัญ |
| --- | --- |
พ.ศ. 2466: เริ่มการขนส่งทางอากาศใช้เครื่องบินแบบ BONANZA ซึ่งสามารถรับผู้โดยสารได้ 6 ที่นั่ง
พ.ศ. 2484: รัฐบาลได้จัดตั้งสำนักงานการบินพลเรือน สังกัดกรมการขนส่ง  กระทรวงคมนาคม เพื่อรับผิดชอบในกิจการขนส่งทางอากาศ และผู้โดยสารตามมาตรฐานสากล และในช่วงสงครามโลกครั้งที่ 2 ท่าอากาศยานลำปาง เป็นท่าอากาศยานที่มีเรื่องราวเกี่ยวกับยุทธการทางอากาศ ซึ่งยังจารึกอยู่ ณ กองทัพอากาศ
พ.ศ. 2489: บริษัท เดินอากาศไทย จำกัด เปิดทำการบินพาณิชย์ รับ - ส่ง ผู้โดยสารใช้เครื่องบินแบบ DC-3 (DAKOTA หรือ C-47) ซึ่งมีขนาดที่นั่งผู้โดยสาร 25 ที่ มาทำการบิน ขึ้น - ลง ณ ท่าอากาศยานลำปาง
พ.ศ. 2496: ท่าอากาศยานลำปางได้เปิดบริการด้านวิทยุการบิน (สื่อสารการบินและการควบคุมจราจรทางอากาศยาน)
พ.ศ. 2506 - 2508: กรมการบินพาณิชย์จัดซื้อที่ดินเพิ่มขึ้น 41 ไร่  1 งาน 22 ตารางวา
พ.ศ. 2508: สร้างอาคารคอนกรีตที่พักผู้โดยสาร พร้อมหอบังคับการบินสูง 5 ชั้น  และปรับปรุงผิวทางวิ่ง ทางขับให้มีสภาพดียิ่งขึ้น
พ.ศ. 2532: ปรับปรุงเสริมผิวทางวิ่ง ทางขับ และลานจอด พร้อมปรับปรุงต่อเติมอาคารที่พักผู้โดยสารให้สามารถรับผู้โดยสารเพิ่มขึ้น
พ.ศ. 2534: ก่อสร้างอาคารเครื่องช่วยการเดินอากาศ DVOR/DME  (งบประมาณของปี 2533 เป็นเงิน 25,767,994.43 บาท)
พ.ศ. 2541: เดือนกันยายน มีมติคณะรัฐมนตรีให้กรมการบินพาณิชย์โอนกิจการ 3 ฝ่าย ได้แก่ ฝ่ายสื่อสารการบิน ฝ่ายควบคุมจราจรทางอากาศ และฝ่ายช่างสื่อสารและเครื่องช่วยการเดินอากาศให้แก่บริษัทวิทยุการบินแห่งประเทศไทย จำกัด
พ.ศ. 2555: ดำเนินการก่อสร้างอาคารที่พักผู้โดยสารหลังใหม่ และอาคารประกอบ วงเงินงบประมาณ 236,500,000 บาท
ทางวิ่ง ทางขับ และลานจอดอากาศยาน

ทางวิ่ง (Runway) จำนวน 1 เส้น พื้นผิวแอสฟัลท์ติกคอนกรีต ยาว 1,975 กว้าง 45 เมตร รับน้ำหนักได้ 64 ตัน และทางวิ่งเผื่อข้างละ 60 เมตร
ทางขับ (Taxiway) ทางขับใช้ร่วมกับทางวิ่ง พื้นผิวแอสฟัลท์ติกคอนกรีต
ลานจอด ขนาด 60 x 250 เมตร สามารถจอดเครื่องบินขนาด โบอิ้ง 737-400 ได้ 3 ลำ และเฮลิคอปเตอร์ได้ 7 ลำ ในเวลาเดียวกัน
อาคาร

หอบังคับการบิน
ระบบวิทยุช่วยการเดินอากาศ (NDB, VOR / DME, ILS)
โรงเครื่องยนต์ระบบไฟฟ้าสนามบิน (Air Field Lighting)
ระบบไฟฟ้าสนามบิน (PAPI, APP LIGHT. R/W T/W LIGHT)
โรงเครื่องยนต์กำเนิดไฟฟ้าสำรอง
อาคารดับเพลิงและหน่วยกู้ภัย
อาคารที่ทำการ 2 ชั้น 1 หลัง
ห้องพักผู้โดยสารขาเข้า รองรับผู้โดยสารได้ 120 คน พร้อมติดตั้งระบบสายพานลำเลียง
ห้องผู้โดยสารขาออก รองรับผู้โดยสารได้ 250 คน พร้อมติดตั้งเครื่อง X-Ray 2  เครื่อง เครื่อง Walk Through 1 เครื่อง และ Hand Scanner 2 อัน
เคาน์เตอร์เช็คอิน 8  เคาน์เตอร์
ห้องรับรองพิเศษ (VIP) 2 ห้อง
พื้นที่ร้านค้าให้เช่า
โทรศัพท์สาธารณะทางไกล จำนวน 1 เครื่อง
ลานจอดรถยนต์ สำหรับผู้โดยสาร และผู้ใช้สนามบิน จอดรถได้ประมาณ 75 คัน
อาคารบ้านพักเจ้าหน้าที่ พร้อมสาธารณูปโภคต่าง ๆ ไฟฟ้า น้ำประปา โทรศัพท์
สายการบิน

ท่าอากาศยานลำปางได้เปิดเส้นทางการบินภายในประเทศ โดยเปิดให้บริการอยู่ 2 สายการบิน ดังนี้
บางกอกแอร์เวย์ส (Bangkok Airways)
ไทยแอร์เอเชีย (Thai AirAsia) (เริ่มบิน 1 ตุลาคม 2567)
ตารางการบิน

สายการบินบางกอกแอร์เวย์
| ขาออก | ขาเข้า | เส้นทางบิน | รหัสเที่ยวบิน | ประเภทเครื่องบิน | สายการบิน | ระยะเวลาเดินทาง | หมายเหตุ |
| --- | --- | --- | --- | --- | --- | --- | --- |
| 08:20 | 09:55 | BKK ท่าอากาศยานสุวรรณภูมิ  ถึง LPT ท่าอากาศยานลำปาง | PG203 | AT76 | บางกอกแอร์เวย์ | 1 ชั่วโมง 35 นาที | เที่ยวบินตรง |
| 10:25 | 12:00 | LPT ท่าอากาศยานลำปาง ถึง BKK ท่าอากาศยานสุวรรณภูมิ | PG204 | AT76 | บางกอกแอร์เวย์ | 1 ชั่วโมง 35 นาที | เที่ยวบินตรง |
| 11:55 | 13.30 | BKK ท่าอากาศยานสุวรรณภูมิ  ถึง LPT ท่าอากาศยานลำปาง | PG205 | AT76 | บางกอกแอร์เวย์ | 1 ชั่วโมง 35 นาที | เที่ยวบินตรง (ให้บริการจันทร์ พุธ ศุกร์) |
| 17:00 | 18.35 | LPT ท่าอากาศยานลำปาง ถึง BKK ท่าอากาศยานสุวรรณภูมิ | PG206 | AT76 | บางกอกแอร์เวย์ | 1 ชั่วโมง 35 นาที | เที่ยวบินตรง (ให้บริการ จันทร์ พุธ ศุกร์) |
| 16:55 | 18:30 | BKK ท่าอากาศยานสุวรรณภูมิ  ถึง LPT ท่าอากาศยานลำปาง | PG207 | AT76 | บางกอกแอร์เวย์ | 1 ชั่วโมง 35 นาที | เที่ยวบินตรง |
| 19:00 | 20:35 | LPT ท่าอากาศยานลำปาง ถึง BKK ท่าอากาศยานสุวรรณภูมิ | PG208 | AT76 | บางกอกแอร์เวย์ | 1 ชั่วโมง 35 นาที | เที่ยวบินตรง |
ตารางการบิน > เส้นทางสู่แม่ฮ่องสอน

ให้บริการตั้งแต่สิงหาคม 2566 เป็นต้นไป ในวันจันทร์ พุธ ศุกร์
| ขาออก | ขาเข้า | เส้นทางบิน | รหัสเที่ยวบิน | ประเภทเครื่องบิน | สายการบิน | ระยะเวลาเดินทาง | หมายเหตุ |
| --- | --- | --- | --- | --- | --- | --- | --- |
| 14.10 | 15.00 | ลำปาง LPT ถึง แม่ฮ่องสอน HGN | PG205 | AT76 | บางกอกแอร์เวย์ | 50 นาที | เที่ยวบินตรง (ให้บริการ จันทร์ พุธ ศุกร์) |
| 15.30 | 16.20 | แม่ฮ่องสอน HGN ถึง ลำปาง LPT | PG206 | AT76 | บางกอกแอร์เวย์ | 50 นาที | เที่ยวบินตรง (ให้บริการ จันทร์ พุธ ศุกร์) |
*ตารางบินประจำเดือนสิงหาคม 2566
ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินบางกอกแอร์เวย์โดยตรง ที่นี่
สายการบินไทยแอร์เอเชีย
| ขาออก | ขาเข้า | เส้นทางบิน | รหัสเที่ยวบิน | ประเภทเครื่องบิน | สายการบิน | ระยะเวลาเดินทาง | หมายเหตุ |
| --- | --- | --- | --- | --- | --- | --- | --- |
| 11.10 | 12.20 | DMK ท่าอากาศยานดอนเมือง ถึง LPT ท่าอากาศยานลำปาง | FD3923 | A320-200 / A320neo | ไทยแอร์เอเชีย | 1 ชั่วโมง 10 นาที | เที่ยวบินตรง |
| 12.50 | 14.05 | LPT ท่าอากาศยานลำปาง ถึง DMK ท่าอากาศยานดอนเมือง | FD3924 | A320-200 / A320neo | ไทยแอร์เอเชีย | 1 ชั่วโมง 15 นาที | เที่ยวบินตรง |
*เริ่มให้บริการตั้งแต่ 1 ตุลาคม 2567-29 มีนาคม 2568
ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินไทยแอร์เอเชีย ที่นี่ หรือแอปพลิเคชั่น AirAsia Move
สายการบินนกแอร์ (หยุดให้บริการชั่วคราว)
| ขาออก | ขาเข้า | เส้นทางบิน | รหัสเที่ยวบิน | ประเภทเครื่องบิน | สายการบิน | ระยะเวลาเดินทาง | หมายเหตุ |
| --- | --- | --- | --- | --- | --- | --- | --- |
| 08:30 | 09:45 | DMK ท่าอากาศยานดอนเมือง  ถึง LPT ท่าอากาศยานลำปาง | DD8506 | Q400 | นกแอร์ | 1 ชั่วโมง 15 นาที | เที่ยวบินตรง |
| 10:15 | 11:30 | LPT ท่าอากาศยานลำปาง  ถึง DMK ท่าอากาศยานดอนเมือง | DD8507 | Q400 | นกแอร์ | 1 ชั่วโมง 15 นาที | เที่ยวบินตรง |
| 12:10 | 13:35 | DMK ท่าอากาศยานดอนเมือง  ถึง LPT ท่าอากาศยานลำปาง | DD8510 | Q400 | นกแอร์ | 1 ชั่วโมง 25 นาที | เที่ยวบินตรง |
| 14:35 | 16:00 | LPT ท่าอากาศยานลำปาง  ถึง DMK ท่าอากาศยานดอนเมือง | DD8511 | Q400 | นกแอร์ | 1 ชั่วโมง 25 นาที | เที่ยวบินตรง |
| 17:30 | 18:45 | DMK ท่าอากาศยานดอนเมือง  ถึง LPT ท่าอากาศยานลำปาง | DD8522 | Q400 | นกแอร์ | 1 ชั่วโมง 15 นาที | เที่ยวบินตรง |
| 19:15 | 20:25 | LPT ท่าอากาศยานลำปาง  ถึง DMK ท่าอากาศยานดอนเมือง | DD8511 | Q400 | นกแอร์ | 1 ชั่วโมง 10 นาที | เที่ยวบินตรง |

ปัจจุบัน เดือนเมษายน 2566 สายการบินนกแอร์หยุดให้บริการตั้งแต่วันที่ 20 เมษายน 2566 เป็นต้นไป
ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินนกแอร์โดยตรง ที่นี่
ข้อมูลการจราจรทางอากาศของแต่ละปี

| พ> ศ. | ผู้ใช้บริการ (คน) | เปลี่ยนแปลง | เที่ยวบิน |
| --- | --- | --- | --- |
| 2554 | 22,343  |   20.29%  |  739 |
| 2555 | 55,958  |   50.45%  |  1,214 |
| 2556 | 77,848  |   39.12%  |  1,612 |
| 2557 |  120,520  |   54.81%  |  2,515 |
| 2558 |  261,428  |   116.92%  |  4,602 |
| 2559 |  290,420  |   11.08%  |  4,951 |
| 2560 |  280,062  |   3.57%  |  4,812 |
ดูเพิ่ม

รายชื่อท่าอากาศยานในประเทศไทย
เถียน จาง

ขุนพลของรัฐวุยก๊ก
| เถียน จาง |
| --- | --- |
田章

ผู้พิทักษ์ทัพสำแดงเดช (奮威護軍 เฟิ่นเวย์ฮู่จฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: สุมาเอี๋ยน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

เถียน จาง (จีน: 田章; พินอิน: Tián Zhāng) เป็นขุนพลของรัฐวุยก๊กในยุคสามก๊กของจีน ภายหลังเป็นขุนพลของราชวงศ์จิ้น
ประวัติ

ในปี ค.ศ. 263 เถียน จางได้เข้าร่วมในการศึกพิชิตจ๊กก๊กที่เป็นรัฐอริของวุยก๊ก โดยจงโฮยขุนพลวุยก๊กสั่งให้เถียน จางยกกำลังทหารไปทางตะวันตก โดยเลี่ยงด่านเกียมโก๊ะ (劍閣 เจี้ยนเก๋อ; อยู่ในอำเภอเจี้ยนเก๋อ มณฑลเสฉวนในปัจจุบัน) มุ่งตรงไปยังเมืองอิวกั๋ง (江油郡 เจียงโหยวจฺวิ้น) ก่อนที่จะไปถึงอิวกั๋งประมาณ 100 ลี้ เถียน จางได้ปะทะกับกองกำลังซุ่ม 3 กองของจ๊กก๊กและเอาชนะได้ ขุนพลเตงงายตั้งให้เถียน จางเป็นกองหน้าและร่วมไปกับตนในการเดินทัพทางอิมเป๋ง (陰平 อินผิง; ปัจจุบันคืออำเภอเหวิน มณฑลกานซู่)
ในปี ค.ศ. 270 ในรัชสมัยของจักรพรรดิสุมาเอี๋ยนแห่งราชวงศ์จิ้น ทูฟ่า ชู่จีเหนิง (禿髮樹機能) ผู้นำชนเผ่าเซียนเปย์ (鮮卑) ในเมืองโหไส (河西 เหอซี) ก่อกบฏต่อต้านราชวงศ์จิ้น ในเดือน 6 ปีนั้น เฮาเหลก (胡烈 หูเลี่ย) ข้าหลวงมณฑล (刺史 ชื่อฉื่อ) ของมณฑลฉินโจว (秦州) เสียชีวิตในการรบที่เนินว่านหู (萬斛堆 ว่านหูตุย; ตั้งอยู่บริเวณเขตแดนระหว่างอำเภอจิ้ง-ยฺเหวี่ยน มณฑลกานซู่และนครจงเว่ย์ เขตปกครองตนเองหนิงเซี่ยหุยในปัจจุบัน) จักรพรรดิสุมาเอี๋ยนจึงทรงส่งเถียน จางซึ่งเวลานั้นดำรงตำแหน่งผู้พิทักษ์ทัพสำแดงเดช (奮威護軍 เฟิ่นเวย์ฮู่จฺวิน) ร่วมกับขุนพลฉือ เจี้ยน (石鑒) ให้ยกพลไปปราบกบฏ แต่ไม่ประสบผลสำเร็จ ภายหลังขุนพลหม่า หลง (馬隆) ปราบกบฏได้สำเร็จในปี ค.ศ. 280
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
ฝาง เสฺวียนหลิง (648). จิ้นชู.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
เจ้าชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ข้าราชการฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ซุนโจย  เซียวค้า  เซียวหลวน  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลิว ฉือ  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน (เว่ย์ กว้าน)  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ข้าราชการฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  คูเกี๋ยน  เคาทู  เคาหงี  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนไค  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตงต๋ง  เตนซก  เตาอี้  เติ้ง ตุน  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  เถียน จาง  บังเต๊ก  บังโฮย  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกิ๋น  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน (หฺวาง เฉฺวียน)  เอียวเก๋า  เอียวฉิว  เอียวหัว  ฮั่นจ๋ง  เฮ็กเจียว  เฮาเกียน  เฮาหุน  เฮาเหลก  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียง:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  จู เจี้ยนผิง  เจ็ดปราชญ์แห่งป่าไผ่  โจว เซฺวียน  โจวุนซก  ตู้ ขุย  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  สฺวิน ช่าน  หลิว เป้า  หลิว ฮุย  หวาง ปี้  หฺวางฝู่ มี่  ห่อปี  หูฉูเฉฺวียน  อองเกี๋ยน  เอียวจอ  โอยเอี๋ยน  เฮ่งเพา
มุมกวาดจริง

ในทางดาราศาสตร์และกลศาสตร์ท้องฟ้า มุมกวาดจริง (true anomaly) คือตัวแปรหนึ่งที่ใช้แสดงถึงตำแหน่งของวัตถุท้องฟ้า ณ ช่วงเวลาหนึ่ง ๆ ซึ่งมีการเคลื่อนที่ไปในวงโคจรตามกฎการเคลื่อนที่ของดาวเคราะห์ของเค็พเพลอร์
มุมกวาดจริงถูกกำหนดให้เป็นมุมระหว่างเส้นที่ลากจากศูนย์กลางมวลไปยังจุดใกล้ที่สุดในวงโคจร (เรียกว่าเวกเตอร์รุงเงอ–เลนทซ์) กับเส้นที่ลากจากศูนย์กลางมวลมายังวัตถุ กล่าวคือ ในรูปด้านขวา เมื่อ p คือตำแหน่งของวัตถุ z คือจุดใกล้ที่สุด และ s คือโฟกัส (ตำแหน่งของศูนย์กลางมวล หรือ ดาวฤกษ์หลัก) แล้วมุม  \nu =\angle zsp ก็คือมุมกวาดจริง ดังนั้น ระยะทาง r ระหว่างดาวฤกษ์หลักกับวัตถุท้องฟ้าสามารถเขียนในรูปของมุมกวาดจริง  \nu  ได้เป็น
โดยที่  a คือ กึ่งแกนเอก และ  e คือ ความเยื้องศูนย์กลางของวงโคจร
ความสัมพันธ์กับค่ามุมอื่น

ในการคำนวณบางอย่าง เป็นการสะดวกกว่าที่จะใช้มุมกวาดเยื้องศูนย์กลาง  E ความสัมพันธ์ระหว่างมุมกวาดจริงกับมุมกวาดเยื้องศูนย์กลางคือ
ถ้าแทน
จะเขียนใหม่ได้ในรูปอนุกรมได้เป็น
จากการใช้สูตรคำนวณนี้ หากได้ค่ามุมกวาดเยื้องศูนย์กลาง  E ของวัตถุท้องฟ้าแล้ว ก็จะสามารถคำนวณมุมกวาดจริง  \nu  ได้
อีกทางหนึ่ง ความสัมพันธ์ระหว่างมุมกวาดเยื้องศูนย์กลาง  E และ มุมกวาดเฉลี่ย  M สามารถหาได้จากการแก้สมการเค็พเพลอร์ ซึ่งสามารถเขียนใหม่เป็นอนุกรมฟูรีเยสำหรับหาค่ามุมกวาดจริง  \nu  จากมุมกวาดเฉลี่ย  M ได้เป็น
สมศักดิ์ โกศัยสุข

| สมศักดิ์ โกศัยสุข |
| --- | --- |


หัวหน้าพรรคการเมืองใหม่
ดำรงตำแหน่ง 4 มิถุนายน พ.ศ. 2552 – 5 ตุลาคม พ.ศ. 2552
ถัดไป: สนธิ ลิ้มทองกุล
อยู่ในวาระ
เริ่มดำรงตำแหน่ง  3 กรกฎาคม พ.ศ. 2553
ก่อนหน้า: สนธิ ลิ้มทองกุล
 
ข้อมูลส่วนบุคคล
เกิด: 2 มีนาคม พ.ศ. 2488 (79 ปี) นครศรีธรรมราช ประเทศไทย
ศาสนา: พุทธ
พรรคการเมือง: การเมืองใหม่

นายสมศักดิ์ โกศัยสุข เกิดเมื่อวันที่ 2 มีนาคม พ.ศ. 2488 ที่ตำบลควนเกย อำเภอร่อนพิบูลย์ จังหวัดนครศรีธรรมราช เป็นอดีตหนึ่งในแกนนำพันธมิตรประชาชนเพื่อประชาธิปไตย (พธม.) และเป็นอดีตหัวหน้าพรรคการเมืองใหม่ (กมม.) อดีตพ่อค้ายาปลุกใจเสือป่า เป็นผู้ที่รู้จักกันดีในฐานะเป็นผู้นำสมาพันธ์แรงงานรัฐวิสาหกิจสัมพันธ์ (สรส.) ปัจจุบันเป็นหัวหน้าพรรคพรรคสังคมประชาธิปไตยไทย
ประวัติและการศึกษา

นายสมศักดิ์ โกศัยสุข จบการศึกษาชั้นมัธยมศึกษาตอนต้น โรงเรียนร่อนพิบูลย์ จังหวัดนครศรีธรรมราช และโรงเรียนมัธยมพัทลุงวิทยา จังหวัดพัทลุง ระดับมัธยมศึกษาตอนปลาย โรงเรียนจังหวัดพัทลุง จังหวัดพัทลุง ระดับปริญญาตรี นิติศาสตรบัณฑิต มหาวิทยาลัยสุโขทัยธรรมาธิราช และระดับปริญญาโท ศิลปศาสตรมหาบัณฑิต (รัฐศาสตร์) สาขา การปกครอง มหาวิทยาลัยเกษตรศาสตร์
บทบาทการเมือง

นายสมศักดิ์ โกศัยสุข เคยดำรงตำแหน่งกรรมาธิการวิสามัญ สภาผู้แทนราษฎร เคยเข้าร่วมชุมนุมในเหตุการณ์พฤษภาทมิฬ ในปี พ.ศ. 2535 โดยคู่เคียงข้าง พล.ต.จำลอง ศรีเมือง และเป็น 1 ในผู้ที่ถูกหมายจับเช่นเดียวกับแกนนำคนอื่น ๆ เช่น นายปริญญา เทวานฤมิตรกุล, นายแพทย์เหวง โตจิราการ และนางประทีป อึ้งทรงธรรม ฮาตะ
ต่อมาในปี พ.ศ. 2549 ได้เป็น 1 ใน 5 แกนนำพันธมิตรประชาชนเพื่อประชาธิปไตย (พธม.) ร่วมชุมนุมทางการเมืองเพื่อขับไล่พันตำรวจโททักษิณ ชินวัตร และการชุมนุมของกลุ่มพันธมิตรประชาชนเพื่อประชาธิปไตย พ.ศ. 2551 ต่อมาได้มีการจัดตั้งพรรคการเมืองใหม่ขึ้น จึงได้มีการลงมติเลือกให้นายสมศักดิ์เป็นหัวหน้าพรรคคนแรก ต่อมานายสมศักดิ์ โกศัยสุข ได้ลาออกจากตำแหน่งหัวหน้าพรรค เพื่อหลีกให้นายสนธิ ลิ้มทองกุล เข้ามาทำหน้าที่แทน แต่ในที่สุดก็ต้องกลับเข้ามารับหน้าที่ดังกล่าวอีกครั้ง ในเดือนกรกฎาคม พ.ศ. 2553 ภายหลังการลาออกของนายสนธิ ลิ้มทองกุล
ต่อมาในปลายเดือนเมษายน พ.ศ. 2554 นายสมศักดิ์ได้ประกาศถอนตัวจากการเป็นแกนนำพันธมิตรฯ เนื่องจากทำตามข้อเสนอของสมาพันธ์แรงงานรัฐวิสาหกิจสัมพันธ์ (สรส.) จากการลงมติกันก่อนหน้านั้นไม่นานจากเรื่องการส่งพรรคการเมืองใหม่ลงเลือกตั้งในปี พ.ศ. 2554 หรือไม่
ในการเลือกตั้ง พ.ศ. 2554 ได้ลงสมัคร ส.ส. ในระบบบัญชีรายชื่อลำดับที่ 1 ของพรรคการเมืองใหม่ แต่ไม่ได้รับการเลือกตั้ง
วิกฤตการณ์การเมืองไทย พ.ศ. 2556–2557

ในช่วงวิกฤตการณ์การเมืองไทย พ.ศ. 2556–2557 นายสมศักดิ์ได้เข้าร่วมกับการชุมนุมต่อต้านรัฐบาล น.ส.ยิ่งลักษณ์ ชินวัตร  โดยมีบทบาทเป็นผู้นำในการชุมนุมภายในพื้นที่กระทรวงมหาดไทย  รวมถึงก่อนหน้านั้นก็ยังเป็นผู้ดูแลรักษาความปลอดภัยเวทีที่อนุสาวรีย์ชัยสมรภูมิ ซึ่งเป็นจุดที่มีความเสี่ยงต่ออันตรายสูง ร่วมกับนายถาวร เสนเนียม แกนนำกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ด้วย
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยนายสมศักดิ์เป็นผู้ต้องหาหมายเลขที่ 39
แหล่งข้อมูลอื่น

เว็ปไซด์อย่างเป็นทางการ[ลิงก์เสีย]
| ด ค กพรรคสังคมประชาธิปไตยไทย |
| --- | --- | --- |
| หัวหน้าพรรค |  สมศักดิ์ โกศัยสุข(1)  สนธิ ลิ้มทองกุล  สมศักดิ์ โกศัยสุข(2)  แจ่มศรี สุขโชติรัตน์  สาวิทย์ แก้วหวาน  |  |
| เลขาธิการพรรค |  สุริยะใส กตะศิลา  พรเพิ่ม จิวสกุล  สุคม ศรีนวล  |  |
จักรพันธ์ ปั่นปี

จักรพันธ์ ปั่นปี (ชื่อเล่น โบ้; เกิดวันที่ 2 เมษายน พ.ศ. 2522) เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนให้ระยอง เอฟซี ในไทยลีก
ผู้ฝึกสอน

วันที่ 3 เมษายน พ.ศ. 2561 จักรพันธ์ได้รับการแต่งตั้งให้เป็นหัวหน้าผู้ฝึกสอนของชลบุรี แทนที่ของโกรัน บาร์ยัคทาเรวิช ผู้ฝึกสอนชาวเยอรมันที่แยกทางกับสโมสร โดยจักรพันธ์ประเดิมคุมทีมชลบุรีนัดแรกเมื่อวันที่ 8 เมษายน ด้วยการเปิดบ้านเอาชนะชัยนาท ฮอร์นบิล 2-0
เกียรติประวัติ

ไทย อายุไม่เกิน 23 ปี
ซีเกมส์ 1 ! เหรียญทอง  (1) : 2544
เอเชียนเกมส์ อันดับ 4 (1) : 2545
ทรงคล้ายทรงกลม

ทรงคล้ายทรงกลม หรือ สเฟียรอยด์ (อังกฤษ: spheroid) ในทางคณิตศาสตร์ หมายถึง ผิวกำลังสอง ใน 3 มิติ ที่ได้จากการหมุนวงรีรอบแกนมุขสำคัญ 
หากรูปวงรีนั้นหมุนรอบแกนเอก ผิวที่ได้เรียกว่า ทรงคล้ายทรงกลมแบนข้าง (prolate spheroid) ซึ่งมีรูปคล้ายลูกรักบี้ หรือ เมล็ดข้าว
หากรูปวงรีนั้นหมุนรอบแกนโท ผิวที่ได้เรียกว่า ทรงคล้ายทรงกลมแบนขั้ว (oblate spheroid) ซึ่งมีรูปเหมือนลูกโลก
ทรงคล้ายทรงกลม คือ ทรงรีที่มีแกน (ในภาษาอังกฤษเรียก semi-axis เพื่อแสดงความแตกต่างจาก axis ซึ่งหมายถึงแกน) ของรูปสองแกนยาวเท่ากัน ดังแสดงในสมการ
ทรงคล้ายทรงกลมแบนข้าง มี แกนโทสองแกน สั้นกว่า แกนเอกหนึ่งแกน (b = a < c)
ทรงคล้ายทรงกลมแบนขั้ว มี แกนโทสองแกน ยาวกว่า แกนเอกหนึ่งแกน (b = a > c)
| --- | --- |
 ทรงคล้ายทรงกลมแบนข้าง:  ทรงคล้ายทรงกลมแบนขั้ว
ทรงกลม เป็นชนิดพิเศษของ ทรงคล้ายทรงกลม โดยวงรีที่ใช้กำเนิดทรงรีนั้นเป็นวงกลม
ปริมาตร

ทรงคล้ายทรงกลมแบนข้าง:
มีปริมาตร  {\frac {4}{3}}\pi ab^{2}
ทรงคล้ายทรงกลมแบนขั้ว:
มีปริมาตร  {\frac {4}{3}}\pi a^{2}b
โดยที่
a คือ ความยาวแกนเอก
b คือ ความยาวของแกนโท
พื้นที่ผิว

ทรงคล้ายทรงกลมแบนขั้ว มีพื้นที่ผิว
ทรงคล้ายทรงกลมแบนข้าง มีพื้นที่ผิว
โดย e คือ ค่าความเบี้ยว (eccentricity) ของวงรี และมีค่า
โดโรเธียแห่งบรันเดินบวร์ค

โดโรเธียแห่งบรันเดินบวร์ค (ค.ศ. 1430/1431 - 10 พฤศจิกายน ค.ศ. 1495) ทรงเป็นเจ้าหญิงโฮเอินท์ซ็อลเลิร์น ซึ่งได้เป็นสมเด็จพระราชินีสแกนดิเนเวียภายใต้สหภาพคาลมาร์ คือ สมเด็จพระราชินีแห่งเดนมาร์ก, นอร์เวย์และสวีเดน จากการอภิเษกสมรสกับพระเจ้าคริสตอฟเฟอร์ที่ 3 แห่งเดนมาร์ก ในค.ศ. 1445 จนกระทั่งกษัตริย์คริสตอฟเฟอร์สวรรคต ค.ศ. 1448 และต่อมาทรงเป็นพระมเหสีในพระเจ้าคริสเตียนที่ 1 แห่งเดนมาร์ก พระนางทรงดำรงเป็นสมเด็จพระราชินีแห่งเดนมาร์ก ในค.ศ. 1449 และสมเด็จพระราชินีแห่งนอร์เวย์ ในค.ศ. 1450 จนกระทั่งกษัตริย์คริสเตียนสวรรคตในค.ศ. 1481 และยังทรงเป็นสมเด็จพระราชินีแห่งสวีเดน ตั้งแต่ค.ศ. 1457 - 1464 พระนางยังทรงดำรงเป็นผู้สำเร็จราชการแผ่นดินเดนมาร์กในช่วงสมัยไร้กษัตริย์ในค.ศ. 1448 และเป็นผู้สำเร็จราชการแทนพระองค์ในช่วงพระราชสวามีองค์ที่สองเสด็จออกจากราชอาณาจักร

 พระนางยังทรงเป็นพระราชชนนีในพระเจ้าฮันส์แห่งเดนมาร์ก และพระเจ้าเฟรเดอริกที่ 1 แห่งเดนมาร์ก
ช่วงต้นพระชนม์ชีพ

โดโรเธียประสูติราว ค.ศ. 1430 หรือ ค.ศ. 1431 เป็นพระราชธิดาในโยฮัน มาร์คกราฟแห่งบรันเดินบวร์ค-คูล์มบาคกับบาร์บาราแห่งซัคเซิน-วิทเทนแบร์ก  (1405 - 1465) พระนางทรงมีพระเชษฐภคินีสองพระองค์ ได้แก่ บาร์บารา  (1423 - 1481) ผู้ซึ่งกลายเป็นมาร์เชอเนสแห่งมันตัว และเอลิซาเบธ (1425 - 1465) ผู้ซึ่งกลายเป็นดัชเชสแห่งพอเมอเรเนีย เมื่อมีพระชนมายุได้ 8 ชันษา ได้ประทับอยู่ที่ไบร็อยท์ ซึ่งพระบิดาของพระนางเป็นผู้ปกครองอยู่ ในค.ศ. 1443 คริสโตเฟอร์แห่งบาวาเรีย ได้รับเลือกให้เป็นพระมหากษัตริย์เดนมาร์ก, สวีเดนและนอร์เวย์ พระองค์ใหม่ ได้สืบทอดเขตโอเบิร์พฟัลทซ์ ซึ่งอยู่ใกล้ไบร็อยท์ และได้มีการแนะนำให้กษัตริย์คริสตอฟเฟอร์เสกสมรสกับโดโรเธีย เพื่อรับการสนับสนุนของพระบิดาของโดโรเธียต่อฐานอำนาจของกษัตริย์คริสตอฟเฟอร์ในดินแดนเยอรมัน การหมั้นได้มีการประกาศก่อนสมัยการประทานของพระสันตะปาปาในเรื่องความสัมพันธ์ที่เป็นญาติกัน เดือนกุมภาพันธ์ ค.ศ. 1445 ซึ่งได้รับการอนุมัติในวันที่ 10 มีนาคม